Document ID: 32013D0263

PADOMES LĒMUMS
(2013. gada 13. maijs)
par to, lai Eiropas Savienības vārdā parakstītu Nolīgumu starp Eiropas Savienību un Krievijas Federāciju par narkotisko vielu prekursoriem
(2013/263/ES)
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 5. punktu,
ņemot vērā Eiropas Komisijas priekšlikumu,
tā kā:
(1)
Lai novērstu narkotisko vielu prekursoru novirzīšanu no likumīgas tirdzniecības un novērstu narkotisko un psihotropo vielu nelegālu izgatavošanu, Eiropas Savienībai un Krievijas Federācijai būtu jāuzlabo sadarbība.
(2)
Padome 2009. gada 23. martā pilnvaroja Komisiju sākt sarunas ar Krievijas Federāciju par Nolīgumu starp Eiropas Savienību un Krievijas Federāciju par narkotisko vielu prekursoriem (“Nolīgums”). Komisija risināja sarunas saskaņā ar Padomes pieņemtajām sarunu norādēm, un tās tika sekmīgi pabeigtas.
(3)
Nolīgumam būtu jānodrošina pilnīga pamattiesību ievērošana, jo īpaši augsts aizsardzības līmenis personas datu apstrādē un personas datu nodošanā starp tā Pusēm.
(4)
Nolīgums būtu jāparaksta Eiropas Savienības vārdā, ņemot vērā tā noslēgšanu,
IR PIEŅĒMUSI ŠO LĒMUMU.
1. pants
Ar šo Savienības vārdā atļauj parakstīt Nolīgumu starp Eiropas Savienību un Krievijas Federāciju par narkotisko vielu prekursoriem (“Nolīgums”), ņemot vērā tā noslēgšanu (1).
2. pants
Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt Nolīgumu.
3. pants
Komisija, kam palīdz dalībvalstu pārstāvji, pārstāv Savienību Kopīgajā uzraudzības ekspertu grupā, kas izveidota saskaņā ar Nolīguma 9. pantu.
Šis lēmums stājas spēkā tā pieņemšanas dienā.
Briselē, 2013. gada 13. maijā

Labels: 1
11
5
0
3
18
15